News Update: Cathie Wood ทิ้งหุ้น Nintendo ARKK เทขายเกือบหมดพอร์ต ไม่สนข่าวเปิดตัว Nintendo Switch รุ่นใหม่จอ OLED - FINNOMENA
Cathie Wood ซีอีโอ Ark Invest เทขายหุ้น Nintendo เกือบทั้งหมด ก่อนการเปิดตัว Nintendo Switch OLED ในวันศุกร์นี้ (8 ต.ค.)
6 ต.ค. 2564

Cathie Wood ซีอีโอ Ark Invest เทขายหุ้น Nintendo เกือบทั้งหมด ก่อนการเปิดตัว Nintendo Switch OLED ในวันศุกร์นี้ (8 ต.ค.)
ข้อมูลที่รวบรวมโดย Bloomberg ชี้ว่า กองทุนเรือธง ARKK (Ark Innovation ETF) ทยอยขายใบรับฝากหุ้น (ADR) ของ Nintendo ตั้งแต่เดือน ก.ค. จนตอนนี้เหลือเพียง 1,500 ADRs คิดเป็นมูลค่าประมาณ 82,000 ดอลลาร์
ก่อนหน้านี้ในเดือน ก.พ. กองทุน ARKK มีสัดส่วนการลงทุนในหุ้น Nintendo มากกว่า 4.7 ล้านหุ้น คิดเป็น 1.55% ของพอร์ตการลงทุนทั้งหมดในขณะนั้น
ราคาหุ้น Nintendo ปรับตัวลงมา 24% ตั้งแต่ต้นปี จากความกังวลในยอดขายที่ชะลอตัวลงของเครื่องเล่นเกมรุ่นฮิตอย่าง Nintendo Switch รวมถึงความผิดหวังของนักลงทุนกับการเปิดตัวเครื่องรุ่นใหม่ที่ใช้หน้าจอ OLED แต่ไม่มีการเปลี่ยนแปลงฮาร์ดแวร์ครั้งใหญ่ 
สัปดาห์ที่ผ่านมา Jay Defibaugh นักวิเคราะห์จาก CLSA Securities Japan มีคำแนะนำขายหุ้น Nintendo เช่นกัน โดยกล่าวว่า Nintendo Switch ชะลอตัวต่ำสุดในรอบหลายปี และคาดว่ากำไรจากการดำเนินงานใน มี.ค. 2024 จะลดลงครึ่งนึงจากตอนนี้
กลยุทธ์ของ Ark คือ ขายผู้ชนะ เพื่อลงทุนเป้าหมายอื่น ในขณะที่ Ark ลดสัดส่วนการถือหุ้น Tesla นั้น Cathie Wood ได้กล่าวว่า นี่คือกลยุทธ์จัดการพอร์ตโฟลิโออย่างชาญฉลาด เพื่อควบคุม Position sizes
รายงานการซื้อขายรายวันของ Ark สะท้อนการเปลี่ยนแปลงของพอร์ตเท่านั้น แต่ไม่ได้สะท้อนการซื้อขายทั้งหมดของบริษัท เพราะไม่ได้รวมกิจกรรมเพิ่มและไถ่ถอนหน่วยลงทุน รวมถึงการเสนอขายต่อสาธารณะ
อ้างอิง: https://www.bloomberg.com/news/articles/2021-10-06/cathie-wood-dumps-most-of-her-nintendo-stock-before-oled-launch?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARK Investment
ARKK
Cathie Wood
News Update
Nintendo
หุ้นเทคโนโลยี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA